
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 425 

7 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός προδιαγραφών, όρων και προϋποθέσε¬ 
ων για την εξειδίκευση των επενδυτικών σχεδίων 
δημιουργίας ευρυζωνικών δικτυακών υποδομών 
και παροχής καινοτομικών ηλεκτρονικών επικοι- 
νωνιακών και ευρυζωνικών υπηρεσιών, των υπο¬ 
περιπτώσεων ιν και ν της περίπτωσης δ της πα¬ 
ραγράφου 1 του άρθρου 3 του ν. 3299/2004. 1 

Παράταση του χρόνου λειτουργίας της ειδικής νο¬ 
μοπαρασκευαστικής επιτροπής για την εκπόνηση 
Πανελλαδικού σχεδίου χωροταξικής κατανομής 
των Δικαστηρίων παντός βαθμού και δικαιοδο¬ 


σίας. 2 

Κανονισμός Εσωτερικής Υπηρεσίας του Ειρηνοδικεί¬ 
ου Χανιών. 3 

Τροποποίηση της υπ’ αριθμ. 5114.04/182/2001/14.3.2001 
απόφασης Κατανομής Οργανικών Θέσεων Υπαλ¬ 
λήλων Πλοηγικής Υπηρεσίας ΥΕΝ. 4 


Α ΠΟΦΑΣΕΙ Σ 

Αριθ.13752 (1) 


Καθορισμός προδιαγραφών, όρων και προϋποθέσεων 
για την εξειδίκευση των επενδυτικών σχεδίων δημι¬ 
ουργίας ευρυζωνικών δικτυακών υποδομών και πα¬ 
ροχής καινοτομικών ηλεκτρονικών επικοινωνιακών 
και ευρυζωνικών υπηρεσιών, των υποπεριπτώσεων 
ιν και ν της περίπτωσης δ της παραγράφου 1 του 
άρθρου 3 του ν. 3299/2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του ν. 3299/2004 «Κίνητρα Ιδιωτικών 
Επενδύσεων για την Οικονομική Ανάπτυξη και την Πε¬ 
ριφερειακή Σύγκλιση» (Φ.Ε.Κ. 261/Α/2004) και ειδικότερα 
το άρθρο 3 αυτού. 

2. Τις διατάξεις του ν. 2867/2000 «Οργάνωση και 
Λειτουργία των Τηλεπικοινωνιών και άλλες διατάξεις» 
(Φ.Ε.Κ. 273/Α/2000). 


3. Τις διατάξεις του ν. 3431/2006 «Περί Ηλεκτρονι¬ 
κών Επικοινωνιών και άλλες διατάξεις» (Φ.Ε.Κ. 13/τ.Α7 
3.2.2006). 

4. Την επιστολή της Ευρωπαϊκής Επιτροπής με 
στοιχεία Ο (2005) 166 ίίη /2.2.2005 - 3Θ-ΘΓθίίθ 92004/ 
ϋ/200563/7.2.2005 για την έγκριση του καθεστώτος Περι¬ 
φερειακών Ενισχύσεων του ν. 3299/2004 (ν. 573/2004). 

5. Το άρθρο 90 του «Κώδικα για την Κυβέρνηση και 
τα Κυβερνητικά Όργανα» που κυρώθηκε με το άρθρο 
πρώτο του π.δ. 63/2005 (Φ.Ε.Κ. Α'98). 

6. Τις διατάξεις του π.δ. 121/2004 (Φ.Ε.Κ. 84/Α/2004) 
«Διορισμός Υπουργών και Υφυπουργών». 

7. Τις διατάξεις του π.δ. 178/2000 (Φ.Ε.Κ. 165/Α/2000) 
«Περί Οργανισμού του Υπουργείου Εθνικής Οικονομί¬ 
ας». 

8. Το υπ’ αριθμ. 81/20.03.2002 π.δ. (Φ.Ε.Κ. 57/Α/2002) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονο¬ 
μικών». 

9. Την υπ’ αριθμ. 37930/ΔΙΟΕ 1264/14.10.2005 (Φ.Ε.Κ. 
1432/Β'/14.10.2005) κοινή Απόφαση του Πρωθυπουργού 
και Υπουργού Οικονομίας και Οικονομικών περί «Καθο¬ 
ρισμού αρμοδιοτήτων των Υφυπουργών Οικονομίας και 
Οικονομικών», αποφασίζουμε: 

Αρθρο 1 
Ορισμοί 

Για τις ανάγκες της παρούσας απόφασης τίθενται οι 
ακόλουθοι ορισμοί 

1. Δίκτυο: συνδυασμός διασυνδεδεμένου ενεργού και 
παθητικού εξοπλισμού με σκοπό την ηλεκτρονική επι¬ 
κοινωνία - μετάδοση δεδομένων σε ψηφιακή μορφή. 

2. Τελικός χρήστης : Αποδέκτης-«πελάτης» των παρε¬ 
χόμενων υπηρεσιών ηλεκτρονικής επικοινωνίας (ενδει¬ 
κτικά: νοικοκυριά, επιχειρήσεις, δημόσιοι φορείς). 

3. Σύνδεση σε επίπεδο τελικού χρήστη : το σημείο 
διασύνδεσης του τελικού χρήστη με το εξωτερικό δί¬ 
κτυο ηλεκτρονικής επικοινωνίας. 

4. Ευρυζωνικά δίκτυα : δίκτυα ηλεκτρονικής επικοι¬ 
νωνίας που 

ί. δύνανται να παρέχουν ταχύτητες σύνδεσης σε επί¬ 
πεδο τελικού χρήστη κατ’ ελάχιστον 512/128 Κόρε (τα- 

χύτητα καθόδου 5121<όρ3 και ταχύτητα ανόδου 128ί<όρ8) 
ανά σημείο με ελάχιστο οοπίοηΐίο ταΐίο 1/50, μέχρι το 
διεθνές δίκτυο. 

η. παρέχουν τη δυνατότητα μόνιμης (αίνναγε οη) σύν¬ 
δεσης στον τελικό χρήστη. 

Αρθρο 2 

Κατηγορίες Επενδυτικών Έργων 

1. Ευρυζωνικές δικτυακές υποδομές 

Στα «επενδυτικά σχέδια για τη δημιουργία ευρυζωνι- 
κών δικτυακών υποδομών και συναφούς εξοπλισμού που 
εξασφαλίζει την πρόσβαση σε πολίτες ή επιχειρήσεις, 
σε επίπεδο Ο.Τ.Α., Περιφερειών κ.λ.π. ή άλλης γεωγρα¬ 
φικής περιοχής με επιχειρηματικό ενδιαφέρον» της υπο¬ 
περίπτωσης ιν της περίπτωσης δ' της παραγράφου 1 
του άρθρου 3 του Νόμου 3299/2004, περιλαμβάνονται 
οι ακόλουθες κατηγορίες έργων: 

ί.Έργα που αποσκοπούν στη δημιουργία νέων ευρυζω- 
νικών δικτύων τοπικής πρόσβασης σε επίπεδο τελικού 
χρήστη (πολιτών, επιχειρήσεων ή φορέων της Δημόσιας 
Διοίκησης). 

Ενδεικτικές περιπτώσεις έργων: 

- ανάπτυξη ή και εκμετάλλευση υφιστάμενων μεταλ¬ 
λικών χάλκινων δικτύων πρόσβασης με χρήση τεχνο¬ 
λογιών 03Ι_. 

- εγκατάσταση σταθερών ασύρματων δικτύων τοπικής 
πρόσβασης μέχρι το κτίριο του τελικού χρήστη. 

- εγκατάσταση και διαλειτουργική σύνδεση δορυφο¬ 
ρικών και σταθερών ασύρματων δικτύων τοπικής πρό¬ 
σβασης μέχρι και το κτίριο του τελικού χρήστη. 

- εγκατάσταση δικτύων πρόσβασης οπτικών ινών 
(ΕΤΤχ) ή ομοαξονικών χάλκινων καλωδίων (ΕΤΤχ) μέχρι 
το κτίριο του τελικού χρήστη. 

- συνεγκατάσταση (συμπεριλαμβανομένου της συνε- 
γκατάστασης κεραιοσυστημάτων) ενεργού εξοπλισμού 
για την παροχή ευρυζωνικών υπηρεσιών (αξιοποίηση 
υφιστάμενων υποδομών χαλκού). 

ϋ.Έργα που αποσκοπούν στη δημιουργία νέων ευρυ¬ 
ζωνικών δικτύων σε αστικό και ημιαστικό επίπεδο. 

Ενδεικτικές περιπτώσεις έργων: 

- εγκατάσταση δικτύων οπτικών δακτυλίων που κα¬ 
λύπτουν συγκεκριμένες γεωγραφικές περιοχές. 

- εγκατάσταση σταθερών ασύρματων δικτύων δι¬ 
ανομής που καλύπτουν συγκεκριμένες γεωγραφικές 
περιοχές. 

μι. Έργα που αποσκοπούν στη διασύνδεση ευρυζωνι¬ 
κών υποδομών με υφιστάμενα ή νέα τηλεπικοινωνιακά 
δίκτυα. 

Ενδεικτικές περιπτώσεις έργων: 

- Διασύνδεση οπτικών ή ασύρματων δικτύων κορμού 
με αντίστοιχα δίκτυα πρόσβασης μέσω των οποίων πα¬ 
ρέχονται ευρυζωνικές υπηρεσίες. 

- Διασύνδεση οπτικών ή ασύρματων δικτύων (πρό¬ 
σβασης ή/και κορμού) μεταξύ τους. 

ίν.Έργα που αποσκοπούν στην επέκταση, αναβάθμιση 
και εκσυγχρονισμό υφιστάμενων δικτυακών υποδομών 
τοπικής πρόσβασης σε επίπεδο τελικού χρήστη (πολι¬ 
τών, επιχειρήσεων ή φορέων της Δημόσιας Διοίκησης), 


με την προϋπόθεση ότι μέσω των συγκεκριμένων δικτύ¬ 
ων θα παρέχονται ευρυζωνικές υπηρεσίες. 

ν.Έργα που αποσκοπούν στην επέκταση, αναβάθμιση 
και εκσυγχρονισμό υφιστάμενων δικτυακών υποδομών 
σε αστικό και ημιαστικό επίπεδο, με την προϋπόθεση 
ότι μέσω των συγκεκριμένων δικτύων θα παρέχονται 
ευρυζωνικές υπηρεσίες. 

2. Καινοτομικές Ηλεκτρονικές Επικοινωνιακές και Ευ¬ 
ρυζωνικές Υπηρεσίες 

Στα «επενδυτικά σχέδια παροχής καινοτομικών επικοι- 
νωνιακών και ευρυζωνικών υπηρεσιών ευρείας κλίμακας 
τα οποία βασίζονται στην ευρυζωνική υποδομή» της 
υποπερίπτωσης ν της περίπτωσης δ' της παραγράφου 
1 του άρθρου 3 του νόμου 3299/2004 περιλαμβάνονται 
οι ακόλουθες κατηγορίες έργων: 

ί. Έργα που αποσκοπούν στη δημιουργία νέων ηλε¬ 
κτρονικών υπηρεσιών στον τομέα της Υγείας. 

Ενδεικτικές περιπτώσεις έργων: 

- Υπηρεσίες τηλεϊατρικής. 

- Ηλεκτρονικές υπηρεσίες παρακολούθησης-φροντί- 
δας ηλικιωμένων και ευπαθών ατόμων. 

μ. Έργα που αποσκοπούν στη δημιουργία νέων ηλε¬ 
κτρονικών υπηρεσιών στον τομέα της μάθησης-κατάρ- 
τισης. 

Ενδεικτικές περιπτώσεις έργων: 

- Ηλεκτρονικά συστήματα τηλε-εκπαίδευσης. 

- Υπηρεσίες σύγχρονης ή ασύγχρονης εξ' αποστά- 
σεως εκπαίδευσης. 

- Ηλεκτρονικές βιβλιοθήκες. 

μι. Έργα που αποσκοπούν στη δημιουργία νέων ηλε¬ 
κτρονικών υπηρεσιών στον τομέα του Πολιτισμού. 

Ενδεικτικές περιπτώσεις έργων: 

- Υπηρεσίες εικονικής ξενάγησης. 

- Παροχή ψηφιακού πολιτιστικού υλικού μέσω δια¬ 
δικτύου. 

ίν.Έργα που αποσκοπούν στη δημιουργία νέων ηλε¬ 
κτρονικών υπηρεσιών στον τομέα της επικοινωνίας, 
ενημέρωσης και της ψυχαγωγίας. 

Ενδεικτικές περιπτώσεις έργων: 

- Υπηρεσίες τηλεδιάσκεψης 

- Υπηρεσίες εικονο-τηλέφωνου. 

- Υπηρεσίες νίάοο οη άβπιαηά, διαδραστικής τηλεό¬ 
ρασης μέσω διαδικτύου. 

- Ηλεκτρονικές εκδόσεις, περιοδικά και εφημερίδες 
προσβάσιμα μέσω διαδικτύου. 

- Υπηρεσίες φωνής μέσω διαδικτύου (Ν/ΟΙΡ). 

ν.Έργα που αποσκοπούν στη δημιουργία νέων ηλε¬ 
κτρονικών υπηρεσιών στον τομέα του Τουρισμού. 

Ενδεικτικές περιπτώσεις έργων: 

- Συστήματα ηλεκτρονικών κρατήσεων και πληρω¬ 
μών. 

- Υπηρεσίες εικονικής ξενάγησης. 

νί.Έργα που αποσκοπούν στη δημιουργία νέων ηλε¬ 
κτρονικών υπηρεσιών στον τομέα των ευφυών μετα¬ 
φορών. 

Ενδεικτικές περιπτώσεις έργων: 

- Υπηρεσίες στατικής ή δυναμικής πλοήγησης. 

- Υπηρεσίες διαχείρισης της κυκλοφορίας και ενημέ¬ 
ρωσης του κοινού. 

- Ηλεκτρονικές υπηρεσίες διαχείρισης επιβατηγών ή 
εμπορευματικών μεταφορών. 

νϋ/Εργα που αποσκοπούν στη δημιουργία νέων ηλε¬ 
κτρονικών υπηρεσιών για την υποστήριξη της ηλεκτρο¬ 
νικής επιχειρηματικότητας. 

Ενδεικτικές περιπτώσεις έργων: 

- Διεπιχειρησιακές ηλεκτρονικές αγορές. 

- Ηλεκτρονικά πολυκαταστήματα. 

νίϋ.Έργα που αποσκοπούν στη δημιουργία νέων ηλε¬ 
κτρονικών/ τηλεματικών υπηρεσιών για την παρακο¬ 
λούθηση και διαχείριση εγκαταστάσεων ή φυσικών 
πόρων. 

Ενδεικτικές περιπτώσεις έργων: 

- Υπηρεσίες παρακολούθησης και διαχείρισης κτιρίων 
και εγκαταστάσεων. 

- Υπηρεσίες διαχείρισης οικοσυστημάτων. 

ιχ. Λοιπές ηλεκτρονικές υπηρεσίες που αποσκοπούν 
στην εξυπηρέτηση του πολίτη και των επιχειρήσεων. 

Άρθρο 3 

Προϋποθέσεις, όροι και περιορισμοί 

1. Ευρυζωνικές δικτυακές υποδομές. 

Για να είναι δυνατή η υπαγωγή επενδυτικού σχεδίου 
στην υποπερίπτωση ίν της περίπτωσης δ' της παρα¬ 
γράφου 1 του άρθρου 3 του νόμου 3299/2004, θα πρέπει 
να ισχύουν οι ακόλουθες προϋποθέσεις: 

ί. Να περιέχει έργα που εντάσσονται υποχρεωτικά 
στην κατηγορία (ί) της παρ. 1 του άρθρου 2 της παρού¬ 
σας απόφασης και προαιρετικά σε μία ή περισσότερες 
από τις υπόλοιπες κατηγορίες (μ, ϋί, ίν, ν). 

ϋ. Οι υποδομές και τα δίκτυα που θα δημιουργηθούν 
να : 

α. είναι ευρυζωνικά, 
β. είναι επεκτάσιμα, 

γ. ακολουθούν ανοικτά και διεθνώς αναγνωρισμένα 
τηλεπικοινωνιακά πρωτόκολλα και αρχιτεκτονικές, 
δ. μπορούν να αξιοποιηθούν για την παροχή στους 
τελικούς χρήστες υπηρεσιών ηλεκτρονικής επικοινωνίας 
βασισμένων σε τεχνολογίες ΙΡ (για παράδειγμα σύνδεση 
στο ΙπΙθγπθΙ, Ν/ΡΝε κλπ.). 

ε. ενσωματώνουν δυνατότητες ελέγχου και διασφά¬ 
λισης της ποιότητας (Οο3) των διακινούμενων πληρο¬ 
φοριών. 

ϋί. Τα δίκτυα που θα δημιουργηθούν θα καλύπτουν 
συγκεκριμένες γεωγραφικές περιοχές για την παροχή 
υπηρεσιών ηλεκτρονικής επικοινωνίας σε δυνητικούς 
τελικούς χρήστες. Στην αίτηση υπαγωγής θα πρέπει 
να τεκμηριώνεται η σκοπιμότητα της προτεινόμενης 
επένδυσης, υπό την έννοια της δυνατότητας κάλυψης 
ικανού αριθμού χρηστών, που παρουσιάζουν επιχειρη¬ 
ματικό ενδιαφέρον εντός των ορίων της συγκεκριμένης 
γεωγραφικής περιοχής. 

ίν. Το ύψος του επενδυτικού σχεδίου της παραγράφου 
1 του άρθρου 2 της απόφασης αυτής θα πρέπει να εί¬ 
ναι κατ’ ελάχιστον πέντε εκατομμύρια (5.000.000) ευρώ 
ενώ το ανώτερο ενισχυόμενο κόστος του ορίζεται στα 
τριάντα εκατομμύρια ( 30.000.000 ) ευρώ. 

ν. Για λόγους συμπληρωματικότητας με το Επιχειρη¬ 
σιακό Πρόγραμμα «Κοινωνία της Πληροφορίας» και του 


έργου δημιουργίας ευρυζωνικών υποδομών, τα επενδυ¬ 
τικά σχέδια που υποβάλλονται περιορίζονται α) στην 
Περιφέρεια Αττικής πλην των νησιώτικων περιοχών της 
και της επαρχίας Τροιζηνίας και β) στο Πολεοδομικό 
Συγκρότημα του Νομού Θεσσαλονίκης. 

2. Καινοτομικές Ηλεκτρονικές Επικοινωνιακές και Ευ¬ 
ρυζωνικές Υπηρεσίες. 

Για να είναι δυνατή η υπαγωγή επενδυτικού σχεδίου 
στην υποπερίπτωση (ν) της περίπτωσης δ' της παρα¬ 
γράφου 1 του άρθρου 3 του νόμου 3299/2004, θα πρέπει 
να ισχύουν οι ακόλουθες προϋποθέσεις: 

ί. Να αφορά την ανάπτυξη ηλεκτρονικών υπηρεσιών 
που δεν διατίθενται ήδη ευρέως εμπορικά στην ελλη¬ 
νική αγορά. 

ϋ. Να περιλαμβάνει τη δημιουργία υπηρεσιών, οι οποί¬ 
ες 

- είναι προσβάσιμες και μπορούν να παρέχονται στους 
χρήστες τουλάχιστον μέσω του διαδικτύου και ενδεχο¬ 
μένως και μέσω εναλλακτικών καναλιών διανομής. 

- ενσωματώνουν λειτουργίες διάδρασης με τους χρή- 
στες-αποδέκτες των υπηρεσιών, 

- περιλαμβάνουν τη διακίνηση - παροχή πολυμεσικών 
πληροφοριών (υψηλής ποιότητας εικόνα, νίάοο, ήχος) 

ϋί. Οι τεχνολογικές πλατφόρμες υλοποίησης και το 
ψηφιακό περιεχόμενο να βασίζονται σε ανοικτά και δι¬ 
εθνώς αναγνωρισμένα πρότυπα. 

ίν. Η τεχνική προσέγγιση της υλοποίησης των νέων 
υπηρεσιών να επιτρέπει την παροχή τους σε ευρεία 
κλίμακα και την εμπορική τους εκμετάλλευση. 

ν. Το ύψος του επενδυτικού σχεδίου θα πρέπει να είναι 
κατ’ ελάχιστον πεντακόσιες χιλιάδες (500.000) ευρώ ενώ 
το ανώτερο ενισχυόμενο κόστος του ορίζεται στα δέκα 
εκατομμύρια (10.000.000) ευρώ. 

Κατ' εξαίρεση το ελάχιστο ύψος το επενδυτικού σχε¬ 
δίου που θα υλοποιηθεί εντός των παραμεθόριων νομών, 
όπως ορίζονται στο άρθρο 4 παρ. 3 του ν. 3299/2004, 
καθώς και στα νησιά μέχρι 100.000 κατοίκους καθο¬ 
ρίζεται σύμφωνα με τα οριζόμενα στο άρθρο 5 παρ. 1 
του ιδίου νόμου. 

Άρθρο 4 

Ενισχυόμενες δαπάνες 

1. Ευρυζωνικές δικτυακές υποδομές. 

Γ ια τα επενδυτικά σχέδια δημιουργίας ευρυζωνικών δι- 
κτυακών υποδομών της υποπερίπτωσης ίν της περίπτω¬ 
σης δ' της παραγράφου 1 του άρθρου 3 του ν. 3299/2004 
ενισχύονται οι ακόλουθες κατηγορίες δαπανών: 

ί. Δαπάνες για την κατασκευή, επέκταση και εκσυγ¬ 
χρονισμό ειδικών και βοηθητικών εγκαταστάσεων και δι¬ 
αμόρφωση χώρων που απαιτούνται για την διασύνδεση 
και λειτουργία δικτυακών υποδομών και του συναφούς 
εξοπλισμού. 

Οι δαπάνες της περίπτωσης αυτής δεν μπορούν να 
υπερβαίνουν το 20% του ενισχυόμενου κόστους του 
επενδυτικού σχεδίου. 

ίί. Δαπάνες κατασκευής δικτυακών υποδομών 
α. Προμήθεια και εγκατάσταση καινούργιου εξοπλι¬ 
σμού (π.χ. ενεργά και παθητικά στοιχεία δικτύου), 
β. Δαπάνες προπαρασκευαστικών εργασιών για τις 

υποδομές που απαιτούνται για τη φιλοξενία του εξο¬ 
πλισμού (π.χ. οδεύσεις, ικριώματα κλπ). 

Οι δαπάνες της υποπερίπτωσης β της περίπτωσης 
αυτής δεν μπορούν να υπερβαίνουν το 15% του ενισχυ- 
όμενου κόστους του επενδυτικού σχεδίου. 

μι. Δαπάνες προμήθειας και εγκατάστασης πληροφο¬ 
ριακών συστημάτων (εξοπλισμός - λογισμικό) 
α. πληροφοριακά συστήματα παρακολούθησης, δια¬ 
χείρισης και ασφάλειας δικτύων. 

β. πληροφοριακά συστήματα τιμολόγησης παρεχό¬ 
μενων υπηρεσιών. 

γ. πληροφοριακά συστήματα διαχείρισης πελατών. 

2. Καινοτομικές Ηλεκτρονικές Επικοινωνιακές και Ευ- 
ρυζωνικές Υπηρεσίες. 

Για τα επενδυτικά σχέδια παροχής καινοτομικών ηλε¬ 
κτρονικών επικοινωνιακών και ευρυζωνικών υπηρεσιών 
ευρείας κλίμακας τα οποία βασίζονται στην ευρυζωνική 
υποδομή της υποπερίπτωσης ν της περίπτωσης δ' της 
παραγράφου 1 του άρθρου 3 του ν. 3299/2004 ενισχύ- 
ονται οι ακόλουθες κατηγορίες δαπανών: 

ί. Δαπάνες προμήθειας και εγκατάστασης πληροφο¬ 
ριακών συστημάτων (εξοπλισμός - λογισμικό) 
α. προμήθεια και εγκατάσταση εξοπλισμού και λογι¬ 
σμικού για τη λειτουργία - παροχή των ηλεκτρονικών 
υπηρεσιών. 

β. πληροφοριακά συστήματα αυτοματοποίησης δι¬ 
αδικασιών, μηχανογράφησης και υποστηρικτικών λει¬ 
τουργιών. 

γ. πληροφοριακά συστήματα παρακολούθησης, δια¬ 
χείρισης και ασφάλειας δικτύων. 

δ. πληροφοριακά συστήματα τιμολόγησης παρεχό¬ 
μενων υπηρεσιών. 

ε. πληροφοριακά συστήματα διαχείρισης πελατών, 
ϋ. Δαπάνες για την κατασκευή, επέκταση και εκσυγ¬ 
χρονισμό ειδικών και βοηθητικών εγκαταστάσεων που 
απαιτούνται για την παροχή των νέων καινοτόμων ηλε¬ 
κτρονικών υπηρεσιών. 

Οι δαπάνες της περίπτωσης αυτής δεν μπορούν να 
υπερβαίνουν το 15% του ενισχυόμενου κόστους του 
επενδυτικού σχεδίου. 

μι. Δαπάνες μεταφοράς τεχνολογίας και τεχνογνωσί¬ 
ας, που σχετίζονται με τις νέες καινοτόμες ηλεκτρονικές 
υπηρεσίες. 

ιν. Δαπάνες για τη διεθνή κατοχύρωση των πνευμα¬ 
τικών δικαιωμάτων σε σχέση με νέες, καινοτόμες ηλε¬ 
κτρονικές υπηρεσίες. 

3. Για την υλοποίηση των επενδυτικών σχεδίων των 
παραγράφων 1 και 2 του άρθρου αυτού ενισχύονται οι 
δαπάνες συμβούλων σύμφωνα με τους περιορισμούς 
της Ευρωπαϊκής Επιτροπής. 

ί. Επιλέξιμες είναι οι μελέτες για την οργάνωση της 
διοίκησης, την αναδιοργάνωση των επί μέρους λειτουρ¬ 
γιών της επιχείρησης, τον ανασχεδιασμό των επιχειρη¬ 
ματικών διαδικασιών, την τυποποίηση των διαδικασιών, 
των ερευνών της αγοράς, την εκπόνηση των μελετών 
προώθησης προϊόντων ή υπηρεσιών, καθώς και των συ¬ 
γκριτικών μελετών επιδόσεων. 

α. Οι ανωτέρω μελέτες θα πρέπει να συναρτώνται 
άμεσα, να προσδιορίζονται και να εξυπηρετούν την 
υλοποίηση του υποβαλλόμενου στις διατάξεις του ν. 
3299/2004 επενδυτικού σχεδίου. 

β. Τα παρεχόμενα ποσοστά επιχορήγησης για αμοιβές 


μελετών συμβούλων δεν μπορούν να υπερβούν κατ' 
ανώτατο το πενήντα τοις εκατό (50%) αυτών. 

γ. Οι ενισχύσεις για αμοιβές μελετών συμβούλων πα¬ 
ρέχονται μόνο στις μικρές και μεσαίες επιχειρήσεις και 
δεν αφορούν συνήθεις λειτουργικές δαπάνες αυτών. 

Ν. Οι ενισχυόμενες δαπάνες πρέπει να αφορούν πάγια 
στοιχεία. 

Οι λειτουργικές δαπάνες δεν περιλαμβάνονται στις 
ενισχυόμενες από τον ν. 3299/2004. 

μι. Το συνολικό κόστος των δαπανών για τις άυλες 
επενδύσεις και για τις αμοιβές των μελετών συμβούλων 
δεν θα υπερβαίνει το οκτώ τοις εκατό (8%) του κόστους 
του επενδυτικού σχεδίου. 

ιν. Οι άυλες επενδύσεις θα πρέπει να αποτελούν 
αποσβεστέα στοιχεία του ενεργητικού που θα χρησι¬ 
μοποιούνται αποκλειστικά και μόνο στην ενισχυόμενη 
επένδυση και θα αποκτώνται από τρίτους με τους όρους 
που ισχύουν στην αγορά. 

Άρθρο 5 

1. Δικαιολογητικά υποβολής επενδυτικών σχεδίων. 

ί. Ισχύουν τα γενικά δικαιολογητικά της υπ’ αριθμ. 
8352/3.3.2005 απόφασης του Υπουργού Οικονομίας και 
Οικονομικών περί "Καθορισμού των δικαιολογητικών 
και των τεχνοοικονομικών στοιχείων για την ενίσχυση 
των επενδυτικών σχεδίων με τα κίνητρα της επιχο¬ 
ρήγησης, της επιδότησης χρηματοδοτικής μίσθωσης 
και της επιδότησης του κόστους της δημιουργού- 
μενης απασχόλησης, σύμφωνα με τις διατάξεις του 
ν.3299/2004». 

ϋ. Επιπρόσθετα απαιτείται η ειδική βεβαίωση κατοχής 
της σχετικής αδείας από την Εθνική Επιτροπή Τηλεπι¬ 
κοινωνιών και Ταχυδρομείων (Ε.Ε.Τ.Τ.), ανάλογα με την 
περίπτωση. 

μι. Ο υποβαλλόμενος φάκελος πρέπει να περιέχει τα 
αναγκαία στοιχεία και πληροφορίες που να τεκμηριώ¬ 
νουν και να υποστηρίζουν την συμβατότητα του επενδυ¬ 
τικού σχεδίου με τις διατάξεις της παρούσας απόφασης 
ενώ για τη διευκόλυνση της αξιολόγησης του δύναται 
η αρμόδια Υπηρεσία να ζητεί πρόσθετα στοιχεία, ανα¬ 
λύσεις και περαιτέρω διευκρινίσεις. 

2. Κριτήρια αξιολόγησης επενδυτικών σχεδίων 

ί. Η αξιολόγηση των υποβαλλόμενων επενδυτικών 
σχεδίων, όπως εξειδικεύονται στην παρούσα απόφαση 
αξιολογούνται σύμφωνα με την υπ’ αριθμ. 8356/3.3.2005 
απόφαση του Υπουργού Οικονομίας και Οικονομικών 
περί «Στοιχείων αξιολόγησης, λειτουργία, βαθμολόγηση, 
αριθμός και τρόπος εφαρμογής των κριτηρίων υπα¬ 
γωγής των επενδυτικών σχεδίων στις διατάξεις του ν. 
3299/2004». 

ϋ. Επιπρόσθετα λόγω του ειδικού τεχνολογικού χα¬ 
ρακτήρα των επενδυτικών σχεδίων που εμπίπτουν στις 
υποπεριπτώσεις (ϊν) και (ν) της περίπτωσης δ' της παρα¬ 
γράφου 1 του άρθρου 3 του νόμου 3299/2004, και προ- 
κειμένου να πραγματοποιηθεί έλεγχος συμβατότητας 
των επενδυτικών σχεδίων με τους όρους της παρούσας 
απόφασης, η αρμόδια Υπηρεσία λαμβάνει υπόψη Γνώμη 
της Ειδικής Γραμματείας για την Κοινωνία της Πλη¬ 
ροφορίας, η οποία πρέπει να διατυπώνεται εγγράφως 
εντός 15 ημερολογιακών ημερών. 

Άρθρο 6 

Από τις διατάξεις της παρούσας απόφασης εκτιμάται 
ότι η δαπάνη που θα προκύψει σε βάρος του Προϋ- 

πολογισμού Δημοσίων Επενδύσεων εξαρτάται από το 
συνολικό κόστος των επενδυτικών σχεδίων που θα υπα¬ 
χθούν στις διατάξεις του αναπτυξιακού νόμου 3299/2004 
(ΦΕΚ 261/Α/23.12.2004) και προβλέπεται από την ετήσια 
απόφαση καθορισμού κονδυλίων για την κάλυψη των 
δαπανών αυτών. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 29 Μαρτίου 2006 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΧΡΗΣΤΟΣ ΦΩΛΙΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΙΧΑΛΗΣ ΛΙΑΠΗΣ 
-♦- 

Αριθ.33710 (2) 

Παράταση του χρόνου λειτουργίας της ειδικής νομοπα¬ 
ρασκευαστικής επιτροπής για την εκπόνηση Πανελ¬ 
λαδικού σχεδίου χωροταξικής κατανομής των Δικα¬ 
στηρίων παντός βαθμού και δικαιοδοσίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’ αριθμ. 82922/16.7.2004 απόφαση τροπο¬ 
ποίησης της ανωτέρω επιτροπής (ΦΕΚ Β’ 1119), όπως 
συμπληρώθηκε με την υπ’ αριθμ. 118335/5.10.2004 (ΦΕΚ 
Β' 1530) και παρατάθηκε με την αριθμ. 19744/10.3.2005 
(ΦΕΚ Β’394) όμοιες. 

2) Την ανάγκη παράτασης του χρόνου λειτουργίας 
της ανωτέρω επιτροπής, σύμφωνα με το από 21.3.2006 
έγγραφο του προέδρου αυτής. 

3) Το γεγονός ότι από τις διατάξεις της παρούσας 
προκαλείται επιπλέον δαπάνη 15.724,00 € σε βάρος του 
προϋπολογισμού του ΤΑΧΔΙΚ, αποφασίζουμε: 

Την παράταση μέχρι 30.6.2006 του χρόνου λειτουργί¬ 
ας της ειδικής νομοπαρασκευαστικής επιτροπής για την 
εκπόνηση Πανελλαδικού σχεδίου χωροταξικής κατανο¬ 
μής των Δικαστηρίων παντός βαθμού και δικαιοδοσίας, 
προκειμένου να περατώσει το έργο της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ.14966 (3) 

Κανονισμός Εσωτερικής Υπηρεσίας του 
Ειρηνοδικείου Χανίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α)του άρθρου 17 του ν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών» 


όπως αντικαταστάθηκε από το άρθρο 5 του ν. 1868/1989 
και όπως τελικά αντικαταστάθηκε η παράγραφος 2 του 
άρθρου 17 του ν. 1756/1988 εκ νέου με την παράγραφο 

4 του άρθρου 3 του ν.2479/1997. 

β) του άρθρου 25 παρ.3 περ.α του ν.2812/2000 (Α’ 
67). 

γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 ΦΕΚ Α’ 98. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β78.6.2004). 

4. Το υπ’ αριθμ. 1/2.1.2006 έγγραφο του Ειρηνοδικείου 
Χανίων, αποφασίζουμε: 

Τη δημοσίευση στην εφημερίδα της Κυβέρνησης του 
Κανονισμού Εσωτερικής Υπηρεσίας του Ειρηνοδικείου 
Χανίων όπως καταρτίσθηκε με την υπ’αριθμ. 1/2006 από¬ 
φαση της ολομέλειας του Ειρηνοδικείου Χανίων και η 
οποία έχει ως εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ 
ΥΠΗΡΕΣΙΑΣ ΕΙΡΗΝΟΔΙΚΕΙΟΥ ΧΑΝΙΩΝ 

ΑΡΘΡΟ 1 

Το Ειρηνοδικείο Χανίων συνεδριάζει την ημέρα Πα¬ 
ρασκευή κάθε εβδομάδας για την εκδίκαση όλων των 
υποθέσεων ειδικών διαδικασιών που δεν εγγράφονται 
σε πινάκιο. Για τις κατεπείγουσες περιπτώσεις (ανα¬ 
στολή πλειστηριασμού κ.λ.π.) θα δικάζει οποιαδήποτε 
ημέρα εφόσον κρίνεται απαραίτητο. 

Για την εκδίκαση ασφαλιστικών μέτρων νομής συνε¬ 
δριάζει ημέρα Παρασκευή κάθε εβδομάδας, πλήν των 
κατεπειγουσών περιπτώσεων που μπορούν να δικαστούν 
οποιαδήποτε εργάσιμη ημέρα (ειδικότερα τη Δευτέρα) 
ή και σε αργίες αν υπάρχει κίνδυνος ή εξαιρετικά επεί¬ 
γουσα περίπτωση. 

Για την εκδίκαση των υποθέσεων που εγγράφονται 
στο πινάκιο συνεδριάζει ημέρα Τρίτη κάθε εβδομάδας 
και για την εκδίκαση των υποθέσεων των μικροδιαφο- 
ρών τη τρίτη Τετάρτη κάθε μήνα. 

ΑΡΘΡΟ 2 

Η συνεδρίαση θα γίνεται στο ακροατήριο του Ειρη¬ 
νοδικείου και θα αρχίζει στις 9.00 π.μ. Σε περίπτωση 
που το ακροατήριο δεν είναι ελεύθερο η συνεδρίαση 
θα γίνεται στο γραφείο του Προϊσταμένου του Ειρη¬ 
νοδικείου. 

ΑΡΘΡΟ 3 

Σε κάθε δικάσιμο, οι υποθέσεις που θα προσδιορίζο¬ 
νται δεν θα υπερβαίνουν τις 20 για την Παρασκευή, τις 

5 για τα ασφαλιστικά νομής και τις 30 για την Τρίτη 
συμπεριλαμβανομένων των υποθέσεων που θα έχουν 
αναβληθεί. Οι υποθέσεις αυτές μπορούν να μειωθούν 
ή να αυξηθούν με απόφαση του Προϊσταμένου του Ει¬ 
ρηνοδικείου, αν αυτό επιβάλλεται από τις συνθήκες ή 
για να τηρηθεί η νόμιμη προθεσμία προσδιορισμού δι¬ 
κασίμων. 

ΑΡΘΡΟ 4 

Δικάσιμοι δεν ορίζονται: 

1) κατά την περίοδο των δικαστικών διακοπών (από 1 
Ιουλίου έως 15 Σεπτεμβρίου) 

Α) υποθέσεων που εγγράφονται στο πινάκιο (πλην 
των εργατικών διαφορών) και 

Β) υποθέσεων ειδικών διαδικασιών που δεν εγγράφο- 
νται στο πινάκιο ( πλην των οριζομένων στο άρθρο 27 
του Κώδικα Οργανισμού Δικαστηρίων). 

2) Στις οριζόμενες από το νόμο ημέρες αργίας των 
δημοσίων υπηρεσιών. 

3) Από 19 Δεκεμβρίου κάθε έτους μέχρι και 7 Ιανουά¬ 
ριου του επόμενου έτους. 

4) Τη Μεγάλη εβδομάδα και την εβδομάδα της Δια- 
καινησίμου. 

Κατά τη διάρκεια των δικαστικών διακοπών θα προσ¬ 
διορίζονται για εκδίκαση υποθέσεις που ορίζονται στο 
άρθρο 27 του Κώδικα Οργανισμού των Δικαστηρίων, ο 
αριθμός των οποίων θα εξαρτάται από τον αριθμό των 
εκάστοτε υπηρετούντων στο τμήμα Ειρηνοδικών και των 
απασχολήσεων των υπηρετούντων σε άλλες εργασίες, 
πλην των εργασιών του Ειρηνοδικείου (τριμελή πλημελ- 
λειοδικία, αυτόφωρα, έρευνες κ,λ.π.) και εφόσον βέβαια 
δεν θα προκύπτει καθυστέρηση στην ορθή απονομή της 
δικαιοσύνης, ©α προσδιορίζονται επίσης για εκδίκαση 
υποθέσεις που ο Προϊστάμενος του Ειρηνοδικείου, ή ο 
Ειρηνοδίκης που υπηρετεί στο τμήμα των διακοπών θα 
χαρακτηρίσει ως κατεπείγουσες. 

ΑΡΘΡΟ 5 

Στο Ειρηνοδικείο Χανιών υπηρετούν σήμερα 3 Ειρη¬ 
νοδίκες που κατέχουν οργανικές θέσεις και μία Ειρη¬ 
νοδίκης, με απόσπαση που λήγει την 27η Οκτωβρίου 
του 2006. 

Η εκδίκαση των υποθέσεων και οι υπόλοιπες εργα¬ 
σίες αρμοδιότητας του Ειρηνοδίκη θα κατανέμονται 
ισομερώς μεταξύ των υπηρετούντων στο Ειρηνοδικείο 
Χανίων με πράξη του Προϊσταμένου του Ειρηνοδικεί¬ 
ου. Λόγω έλλειψης ακροατηρίων και μικρών χώρων 
του Ειρηνοδικείου, σε κάθε δικάσιμο θα δικάζει ένας 
Ειρηνοδίκης. 

Καθήκοντα Προϊσταμένου εκτελεί ο αρχαιότερος 
Ειρηνοδίκης, ο οποίος αναπληρώνεται, σε περίπτωση 
κωλύματος ή απουσίας του, από τον επόμενο σε αρ¬ 
χαιότητα Ειρηνοδίκη. 

ΑΡΘΡΟ 6 

Στο Ειρηνοδικείο Χανίων υπηρετούν 8 γραμματείς 
και 1 επιμελητής δικαστηρίων, που κατέχουν οργανικές 
θέσεις, μεταξύ των οποίων θα κατανέμονται ισομερώς 
και με βάση την εμπειρία και τις γνώσεις τους όλες οι 
εργασίες της γραμματείας με την επιμέλεια του Προϊ¬ 
σταμένου της Γραμματείας, λαμβανομένου υπόψη του 
φόρτου εργασίας, των κενών που θα υπάρχουν στη 
γραμματεία, των αποσπάσεων δικαστικών υπαλλήλων 
και της απουσίας τους σε άδειες. 

Ειδικότερα: 

Η Προϊσταμένη της Γ ραμματείας καταρτίζει και 
αποστέλλει τους πίνακες υπηρεσίας και στατιστι¬ 


κούς, διεκπεραιώνει την αλληλογραφία με άλλες 
υπηρεσίες, ενημερώνει τα βιβλία πρωτοκόλλου και 
συντάσσει εκθέσεις και έγγραφα που απαιτούνται 
για την πιστοποίηση γεγονότος (εκθέσεις εμφανί- 
σεως και αναχωρήσεως κ.λ.π.), συντάσσει τις μισθο- 
δοτικές καταστάσεις και τις καταστάσεις δαπάνης 
καθαριότητας, ενημερώνει τα βιβλία μισθοδοσίας και 
εκδίδει τις σχετικές βεβαιώσεις σε συνεννόηση με τον 
εκκαθαριστή της υπηρεσίας, διεκπεραιώνει τις απαι- 
τούμενες εργασίες που έχουν σχέση με την έγκριση 
των πιστώσεων για γραφική ύλη και άλλες αγορές και 
με τη διαχείριση των εν λόγω πιστώσεων (υποβολή 
αιτήσεων, προσφορών κ.λ.π.) και κατανέμει τις εργα¬ 
σίες μεταξύ των Γραμματέων, ήτοι ορίζει ποιος από 
τους Γραμματείς θα παραλαμβάνει αγωγές, αιτήσεις, 
ένδικα μέσα που ασκούνται στο Δικαστήριο αυτό και 
ένδικα μέσα κατά ποινικών αποφάσεων άλλων δικα¬ 
στηρίων, δηλώσεις τρίτων, χορηγεί αντίγραφα των 
αγωγών κ.λ.π. , συντάσσει τις ένορκες βεβαιώσεις, 
συμμετέχει ως Γραμματέας στις ενέργειες δικαστι¬ 
κής συνδρομής, ενημερώνει τα βιβλία συνεταιρισμών 
και εκδίδει τα σχετικά με αυτούς πιστοποιητικά, πα- 
ραλαμβάνει τις αιτήσεις για την έκδοση διαταγών 
πληρωμής και χορηγεί απόγραφά τους, διεκπεραιώ- 
νει τις υποθέσεις εγκρίσεως για χορήγηση εξόδων 
κηδείας, εκτελεί όλες τις εργασίες που έχουν σχέση 
με τις σφραγίσεις και αποσφραγίσεις πτωχευτικών 
περιουσιών και οικιών θανόντων (σύνταξη εκθέσεων, 
επίθεση σφραγίδων κ.λ.π.), συντάσσει εκθέσεις βεβαι¬ 
ώσεων για τις επιθεωρήσεις βιβλιαρίων Δικαστικών 
Επιμελητών και εκτελεί κάθε εργασία που έχει σχέ¬ 
ση με την επιθεώρηση των ληξιαρχείων, συμμετέχει 
στις διεξαγωγές αποδείξεων που γίνονται ενώπιον 
του Ειρηνοδίκη και συντάσσει τις σχετικές εκθέσεις, 
αρχειοθετεί τα επιδιδόμενα στους Ειρηνοδίκες, εκ¬ 
θέσεις και προγράμματα Δικαστικών επιμελητών και 
ενημερώνει τα σχετικά βιβλία και εκδίδει πιστοποιη¬ 
τικά τελεσιδικίας κ.λ.π. 

Όλοι οι Γραμματείς, πλην της Προϊσταμένης, συμμε¬ 
τέχουν, με τη σειρά, στις συνεδριάσεις των υποθέσεων 
όλων των διαδικασιών και εκτελούν όλες τις αναλο¬ 
γούσες στο γραμματέα της έδρας εργασίες (σύνταξη 
πρακτικών, ενημέρωση βιβλίων πρακτικών), ενημερώ¬ 
νουν τα πινάκια των υποθέσεων, συντάσσουν εκθέμα¬ 
τα των υποθέσεων προς συζήτηση, ενημερώνουν τα 
βιβλία δημοσιεύσεων των αποφάσεων και τα βιβλία 
της εκούσιας δικαιοδοσίας για το αποτέλεσμα των 
αγωγών, καθαρογράφουν τις αποφάσεις που δημοσι¬ 
εύονται, επικυρώνουν τα αντίγραφα που χορηγούνται 
σε τρίτους, χορηγούν αντίγραφα και απόγραφα των 
αποφάσεων. 

Οι εξωτερικές εργασίες (διακίνηση μισθοδοτικών 
καταστάσεων και εγγράφων από και προς δημόσιες 
υπηρεσίες και δικαστήρια, αγορά γραφικής ύλης, ταχυ¬ 
δρομείο κ.λ.π.) γίνονται από τον Επιμελητή και αν αυτός 
απουσιάζει, από υπάλληλο που θα ορίζεται από τον 
Προϊστάμενο της Γ ραμματείας εκ περιτροπής. Ο Επιμε¬ 
λητής επίσης θα εκτελεί όλες τις βοηθητικές εργασίες 

που θα του ανατίθενται εκάστοτε από τον Προϊστάμενο 
του Ειρηνοδικείου και της Γραμματείας. 

Η Προϊστάμενη Η Γραμματέας 

του Ειρηνοδικείου 

ΕΡΡΙΕΤΑ ΤΣΙΤΑΚΗ ΜΑΡΙΑ ΧΑΤΖΗΔΑΚΗ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2006 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 
-♦- 

Αριθ.5114.04/67/2006 (4) 

Τροποποίηση της υπ’ αριθμ. 5114.04/182/2001/14.3.2001 
απόφασης Κατανομής Οργανικών Θέσεων Υπαλλή¬ 
λων Πλοηγικής Υπηρεσίας ΥΕΝ. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη 

1. Τις διατάξεις: 

α) Του άρθρου 7 του ν. 3142/1955 «Περί Πλοηγικής 
Υπηρεσίας» (ΦΕΚ 43 Α'/1955). 

β) Των άρθρων 35, 50, 81, 82, 83, 84, 85, 86, 88 και 93 
του π.δ. 242/1999 «Οργανισμός ΥΕΝ» (ΦΕΚ 201 Α71999), 
όπως τροποποιήθηκε και ισχύει. 

γ) Των άρθρων 81 και 84 του π.δ. 27/2006 με το οποίο 
επίσης τροποποιείται το π.δ. 242/1999. 

2. Το γεγονός ότι από τις διατάξεις της παρούσας δεν 
προκαλείται οικονομική επιβάρυνση του Κρατικού Προ¬ 


ϋπολογισμού και για τη δαπάνη που θα προκύψει έχει 
γίνει σχετική πρόβλεψη στο Προϋπολογισμό έτους 2006 
του Κεφαλαίου Πλοηγικής Υπηρεσίας, αποφασίζουμε: 

1. Την υπ’ αριθμ. 5114.04/182/2001/14.3.2001 τροποποίηση 
της απόφασης Υπουργού Εμπορικής Ναυτιλίας «Κατανο¬ 
μή οργανικών θέσεων υπαλλήλων Πλοηγικής Υπηρεσίας 
ΥΕΝ» (ΦΕΚ 396 Β'/9·4.2001), όπως τροποποιήθηκε και 
ισχύει, ως προς τις οργανικές θέσεις του κλάδου Αρχι- 
πλοηγών - Πλοηγών του Πλοηγικού Σταθμού Ηρακλείου, 
οι οποίες αυξάνονται κατά μία (1), μειωμένων παράλληλα 
κατά μία (1) των θέσεων του κλάδου Πρυμνοδετών του 
Πλοηγικού Σταθμού Πειραιά. 

Με την απόφαση αυτή οι οργανικές θέσεις του κλάδου 
Αρχιπλοηγών -Πλοηγών και Πρυμνοδετών των προα- 
ναφερθέντων Πλοηγικών Σταθμών διαμορφώνονται ως 
εξής: 

ΚΛΑΔΟΣ ΘΕΣΕΙΣ 

ΠΛΟΗΓΙΚΟΣ ΣΤΑΘΜΟΣ ΗΡΑΚΛΕΙΟΥ 

ΑΡΧΙΠΛΟΗΓΩΝ - ΠΛΟΗΓΩΝ 2 

ΠΛΟΗΓΙΚΟΣ ΣΤΑΘΜΟΣ ΠΕΙΡΑΙΑ 

ΠΡΥΜΝΟΔΕΤΩΝ 43+1 προσωρινή 

2. Κατά τα λοιπά ισχύει η αρχική απόφαση ως έχει 
τροποποιηθεί και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 29 Μαρτίου 2005 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θιιιό ανά σελίδα. 

Σε μορφή Οΰ: 


Τεύχος 

Περίοδος 

ΕϋΗΟ 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώληαης μεμονωμένων Φ.Ε.Κ σε μορφή ού-ΙΌΓΠ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 βιίΓΟ ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (αχ : 210 - 4071010 ϊηΙβΓΠβΙ : ΙιΙΙρ://νννννν.θ1.9τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιπϊβτπβϊ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙβΓΠβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά ΟΘ.ΟΟ' έως 13.00' 



02004230704060008 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * (ΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΓιΚρι/Ζνννννν.βΐ^τ - θ-τπβΜ: νν£ίιτη35ί£τ@8ΐ.ητ 














